

TELŠIŲ RAJONO SAVIVALDYBĖS 
TARYBA


SPRENDIMAS
DĖL NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI PROGRAMŲ, FINANSUOJAMŲ TELŠIŲ RAJONO SAVIVALDYBĖS BIUDŽETO LĖŠOMIS, FINANSAVIMO, ATRANKOS IR STEBĖSENOS TVARKOS APRAŠO PATVIRTINIMO

2024 m. birželio 27 d. Nr. T1-287
Telšiai


Vadovaudamasi Lietuvos Respublikos vietos savivaldos įstatymo 6 straipsnio 8 punktu, 15 straipsnio 4 dalimi, Lietuvos Respublikos neformaliojo suaugusiųjų švietimo ir tęstinio mokymosi įstatymo 17 straipsnio 2 dalimi, Mokymosi pagal neformaliojo suaugusiųjų švietimo ir tęstinio mokymosi programas finansavimo metodikos, patvirtintos Lietuvos Respublikos Vyriausybės 2016 m. sausio 14 d. nutarimu Nr. 22 „Dėl mokymosi pagal neformaliojo suaugusiųjų švietimo ir tęstinio mokymosi programas finansavimo metodikos patvirtinimo“, 4 punktu, Telšių rajono savivaldybės taryba nusprendžia:
.	Patvirtinti Neformaliojo suaugusiųjų švietimo ir tęstinio mokymosi programų, finansuojamų Telšių rajono savivaldybės biudžeto lėšomis, finansavimo, atrankos ir stebėsenos tvarkos aprašą (pridedama).
.	Pavesti Telšių rajono savivaldybės administracijos direktoriui organizuoti neformaliojo suaugusiųjų švietimo ir tęstinio mokymosi programų finansavimo atranką pagal šio sprendimo 1 punktu patvirtintą Neformaliojo suaugusiųjų švietimo ir tęstinio mokymosi programų, finansuojamų Telšių rajono savivaldybės biudžeto lėšomis, finansavimo, atrankos ir stebėsenos tvarkos aprašą.
.	Pripažinti netekusiu galios Telšių rajono savivaldybės tarybos 2017 m. balandžio 27 d. sprendimą Nr. T1-111 „Dėl neformaliojo suaugusiųjų švietimo ir tęstinio mokymosi programų, finansuojamų Telšių rajono savivaldybės biudžeto lėšomis, finansavimo ir atrankos tvarkos aprašo patvirtinimo“.



Savivaldybės meras									 Tomas Katkus


PATVIRTINTA
Telšių rajono savivaldybės tarybos
2024 m. birželio 27 d. sprendimu Nr. T1-287



 SKYRIUS 


.	Neformaliojo suaugusiųjų švietimo ir tęstinio mokymosi programų, finansuojamų Telšių rajono savivaldybės biudžeto lėšomis, finansavimo, atrankos ir stebėsenos tvarkos aprašas (toliau – Aprašas) nustato neformaliojo suaugusiųjų švietimo ir tęstinio mokymosi programų (toliau – Programa) finansavimo, Programų atrankos tvarką, reikalavimus Programoms ir Programų vykdytojams, atsiskaitymo už panaudotas lėšas, Programų vykdymo stebėsenos organizavimo ir vykdymo tvarką. 
.	Telšių rajono savivaldybės (toliau – Savivaldybė) neformaliojo suaugusiųjų švietimo ir tęstinio mokymosi finansavimo tikslas – plėtoti neformaliojo suaugusiųjų švietimo ir tęstinio mokymosi paslaugas, įgyvendinant Telšių rajono savivaldybės neformaliojo suaugusiųjų švietimo ir tęstinio mokymosi veiksmų planą, patvirtintą Savivaldybės tarybos sprendimu (toliau – Planas).
.	Programų finansavimo prioritetai:
. Programa pagrįsta suaugusiųjų švietimo poreikių tyrimo rezultatais;
. Programoje numatytas mokymosi kompetencijos ugdymas ir įgyvendinimas.
. Vertinant paraiškas ir vykdant Programas, tvarkomi šie asmens duomenys: 
. Programos vykdytojo: juridinio asmens vadovo vardas, pavardė, kontaktinio asmens vardas, pavardė, telefono numeris, elektroninio pašto adresas; fizinio asmens vardas, pavardė, individualios veiklos vykdymo pažymos numeris, telefono numeris, elektroninio pašto adresas;
. Programos partnerio: fizinio asmens vardas, pavardė, individualios veiklos vykdymo pažymos numeris, telefono numeris, elektroninio pašto adresas; kontaktinio asmens vardas, pavardė, telefono numeris, elektroninio pašto adresas;
. atrinktos Programos klausytojo vardas, pavardė.
. Dokumentai, kuriuose yra asmens duomenys, tvarkomi ir saugomi vadovaujantis Dokumentų tvarkymo ir apskaitos taisyklėmis, patvirtintomis Lietuvos vyriausiojo archyvaro 2011 m. liepos 4 d. įsakymu Nr. V-118 „Dėl Dokumentų tvarkymo ir apskaitos taisyklių patvirtinimo“. Pasibaigus saugojimo terminui, dokumentai, kuriuose yra asmens duomenų, sunaikinami, išskyrus tuos, kurie įstatymų ar kitų teisės aktų, reglamentuojančių duomenų saugojimą, nustatytais atvejais turi būti perduoti saugoti pagal Lietuvos Respublikos dokumentų ir archyvų įstatymą, jo įgyvendinamuosius ir kitus teisės aktus, reglamentuojančius tokių dokumentų saugojimą.
. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – Bendrasis duomenų apsaugos reglamentas) ir Lietuvos Respublikos asmens duomenų teisinės apsaugos įstatymo (toliau – Asmens duomenų teisinės apsaugos įstatymas) nuostatomis. Asmens duomenys trečiosioms šalims gali būti teikiami tik įstatymų ir kitų teisės aktų nustatytais atvejais ir tvarka bei laikantis Bendrojo duomenų apsaugos reglamento reikalavimų.
. Apraše vartojamos sąvokos atitinka Lietuvos Respublikos švietimo įstatyme (toliau – Švietimo įstatymas), Lietuvos Respublikos neformaliojo suaugusiųjų švietimo ir tęstinio mokymosi įstatyme (toliau – Neformaliojo suaugusiųjų švietimo ir tęstinio mokymosi įstatymas) vartojamas sąvokas.



 SKYRIUS


. Reikalavimai Programoms ir neformaliojo suaugusiųjų švietimo ir tęstinio mokymosi teikėjams (toliau – Programų vykdytojas) yra nustatyti Mokymosi pagal neformaliojo suaugusiųjų švietimo ir tęstinio mokymosi programas finansavimo metodikos, patvirtintos Lietuvos Respublikos Vyriausybės 2016-01-14 nutarimu Nr. 22 „Dėl Mokymosi pagal neformaliojo suaugusiųjų švietimo ir tęstinio mokymosi programas finansavimo metodikos patvirtinimo“, 11, 12, 13 punktuose ir Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašo, patvirtinto Lietuvos Respublikos švietimo, mokslo ir sporto ministro 2022 m. sausio 4 d. įsakymu Nr. V-4 „Dėl Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašo patvirtinimo“, 2 punkte.
. Programos trukmė turi būti ne trumpesnė kaip 24 akademinių valandų (akademinė valanda – 45 min.). 
. Minimalus besimokančių suaugusiųjų skaičius grupėje – 15 asmenų.
. Maksimali Programai vykdyti Savivaldybės biudžeto skiriama lėšų suma – 2000 Eur.

III SKYRIUS


. Savivaldybės administracijos Švietimo ir sporto skyrius (toliau – Švietimo ir sporto skyrius) informaciją apie Programų atranką skelbia kasmet, bet ne vėliau kaip iki rugpjūčio 1 d.  Savivaldybės interneto svetainėje adresu www.telsiai.lt. 
. Programos vykdytojas gali teikti 1 (vieną) paraišką ir negali būti kitų Programų partneriu.
. Programos vykdytojas Švietimo ir sporto skyriui teikia:
. paraišką (1 priedas);
. dokumentus, kurie patvirtina, kad:
. Programos vykdytojas turi ne mažesnę nei vienerių metų suaugusiųjų neformaliojo švietimo ir tęstinio mokymosi veiklos patirtį (CV ar kt.);
. atliktas neformaliojo suaugusių švietimo poreikių tyrimas, jei paraiškoje nurodomas 3.1 papunktyje įvardintas prioritetas;
. Programos įgyvendinime dalyvauja partneris (jei taikoma). Teikiama Partnerio bendradarbiavimo arba jungtinės veiklos (partnerystės) sutarties patvirtinta kopija.
. Paraiška ir reikalingi dokumentai su lydraščiu, pasirašyti ir skenuoti (pdf formatu) arba pasirašyti elektroniniu parašu (pdf, adoc formatu), teikiami viename pdf dokumente el. paštu e.paslauga@telsiai.lt.
. Teikdamas paraišką, Programos vykdytojas įsipareigoja užtikrinti, kad, įgyvendinant Programą, Bendrojo duomenų apsaugos reglamento, Asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą ir apsaugą, reikalavimų.
. Paraiškos vertinamos dviem etapais: paraiškų tinkamumo vertinimas ir Programų vertinimas. 
. Pasibaigus paraiškų priėmimo terminui, atliekamas paraiškų ir jos priedų tinkamumo vertinimas (2 priedas). Paraiškų tinkamumo vertinimą atlieka Švietimo ir sporto skyrius ne vėliau kaip per 5 darbo dienas nuo paskutinės dokumentų atrankai teikimo dienos: patikrina pateiktus dokumentus ir duomenis Švietimo ir mokslo institucijų, Neformaliojo švietimo programų registruose.  Jei paraiška neatitinka 2 priede įvardintų kriterijų, pripažįstama netinkama finansuoti.  
. Atlikus paraiškų tinkamumo vertinimą, paraiškos per 3 darbo dienas perduodamos Savivaldybės administracijos direktoriaus įsakymu iš 5 narių sudarytai Neformaliojo suaugusiųjų švietimo programų paraiškų atrankos ir vertinimo komisijai (toliau – Komisija). Komisijos darbą organizuoja ir jai vadovauja Komisijos pirmininkas.
. Komisijos nariai, vykdydami savo funkcijas, privalo:
. užtikrinti informacijos, susijusios su jų veikla Komisijoje, konfidencialumą;
. nedalyvauti svarstant ir vertinant paraiškas, kurias pateikė Programų vykdytojai, susiję su Komisijos nariu ryšiais, neleidžiančiais priimti objektyvių sprendimų.
. Komisija:
. atlieka Programų vertinimą pagal 3 priede nurodytus vertinimo kriterijus. Finansavimas gali būti skiriamas, jei Programa įvertinama 25 ir daugiau balų;
. įvertinusi Programas, suskaičiuoja Komisijos narių skirtų balų vidurkį ir sudaro preliminarią finansuojamų programų pirmumo eilę;
. apskaičiuoja finansuotinoms Programoms siūlomas skirti sumas taikydama formulę:
P x S : M = K, kai P – prašoma Programai finansuoti suma, bet ne didesnė nei nustatyta maksimali, S – surinktų balų skaičius, M – maksimalus galimas balų skaičius, K – programai skiriamų lėšų pagal surinktus balus suma, kuri apvalinama dešimčių tikslumu;
. visoms finansuotinoms Programoms finansavimą mažina proporcingai pagal formulę, jeigu Programoms neužtenka numatytų savivaldybės biudžeto lėšų:
K – (K x (1 – A : B) = G, kai K – lėšos, skiriamos Programai pagal surinktus balus, A – turimi asignavimai, B – bendras visų Programų asignavimų poreikis pagal balus, G – galutinė Programos finansavimo suma, kuri apvalinama dešimčių tikslumu.
. Švietimo ir sporto skyrius lėšų paskirstymo įsakymo projektą teikia Savivaldybės administracijos direktoriui.
. Savivaldybės administracijos direktorius priima sprendimą dėl lėšų paskirstymo Programoms ir tvirtina finansuojamų Programų sąrašą.
. Informacija apie atrinktus Programų vykdytojus (juridinio asmens pavadinimas arba fizinio asmens vardas ir pavardė) skelbiama Savivaldybės ir Telšių švietimo centro interneto svetainėse. 
. Informaciją apie vykdomą Programą Programos vykdytojai turi skelbti visuomenės informavimo priemonėse.

 SKYRIUS


. Lėšos Programoms finansuoti yra planuojamos Savivaldybės strateginio veiklos plano 04 programoje „Išsilavinusios bendruomenės ugdymas(-is)“.  
. Tinkamomis pripažįstamos Programos įgyvendinimo išlaidos, skirtos:
. Programą administruojančio (gali būti numatyta ne daugiau kaip 10 procentų prašomų lėšų) ir vykdančio personalo darbo užmokesčiui ir su darbo santykiais susijusiems darbdavio įsipareigojimams, apskaičiuotiems Lietuvos Respublikos teisės aktų nustatyta tvarka, taip pat administruojančio ir (ar) vykdančio personalo paslaugoms įsigyti;  
. Programai vykdyti būtinos kanceliarinėms prekėms įsigyti; 
. kitos Programos vykdymo ir organizavimo išlaidos, kurios atitinka Lietuvos Respublikos švietimo įstatymo 2 straipsnio 15 dalyje nustatytas mokymo išlaidas – tiesiogiai švietimo procesui organizuoti būtinas lėšas.
. Lėšos negali būti numatytos ir naudojamos:
. baldams, transporto priemonėms, kompiuterinei, medicininei įrangai, kitam inventoriui ir turtui įsigyti;
. įsiskolinimams padengti ar investiciniams projektams finansuoti;
. ilgalaikei patalpų nuomai ar išperkamajai nuomai, remontui, rekonstrukcijai ir statybai, patalpų eksploatacijai, darbo užmokesčiui, nesusijusiam su Programos vykdymu;
. paraiškos ir Programos parengimo išlaidoms padengti.
. Su atrinktų Programų vykdytojais Savivaldybės administracijos vardu Savivaldybės administracijos direktorius sudaro Biudžeto lėšų panaudojimo sutartis (toliau – Sutartis). Sutartis turi sudaryti ne viešojo sektoriaus subjektai arba nepavaldžios biudžetinės įstaigos. Viešojo sektoriaus subjektai arba pavaldžios biudžetinės įstaigos sudaro Programos sąmatą (Forma B-1 patvirtinta Lietuvos Respublikos finansų ministro įsakymu) ir pateikia Administracijos Buhalterinės apskaitos skyriui.
. Sutarties projektą rengia Švietimo ir sporto skyrius.
. Įgyvendinus Programą, Programos vykdytojas atsiskaito pagal Sutarties reikalavimus bei pateikia Švietimo ir sporto skyriui Veiklos ataskaitą (4 priedas).   

 SKYRIUS


. Stebėseną vykdo paskirtas Švietimo ir sporto skyriaus specialistas (toliau – Stebėtojas). 
. Stebėsena vykdoma pagal šiuos rodiklius:
. analizuojant Programos įgyvendinimo dokumentus:
. paslaugų teikimo sutartis tarp mokymų dalyvių ir Programos vykdytojo;
. Programoje dalyvaujančių asmenų lankomumą;
. Programos organizavimo informaciją (viešinamą informaciją interneto erdvėje apie programos eigą, Programos įgyvendinimo pasiektus rezultatus ir kt.);
. atsiliepimus apie Programos įgyvendinimo kokybę: 
. lankytojų anketines apklausas;
. Programos vykdytojo apklausą / įsivertinimą;
. stebint, kaip Programa įgyvendinama vietoje.
. Programos stebėsenos rezultatai fiksuojami Neformaliojo suaugusiųjų švietimo ir tęstinio mokymo programų, finansuojamų iš Savivaldybės biudžeto, įgyvendinimo kokybės stebėsenos formoje (5 priedas) ir su jais supažindinamas Programos vykdytojas. 
. Programos vykdytojas patikros metu nustatytus pažeidimus turi ištaisyti ne vėliau kaip per 5 darbo dienas. Jei pakartotinės patikros metu jie yra nepašalinti, atsakingi darbuotojai apie Programos vykdytojo pažeidimus informuoja Savivaldybės administracijos direktorių, kuris vienašališkai  svarsto klausimą dėl sutarties nutraukimo. 
. Iš gyventojų gauti skundai dėl Programų įgyvendinimo nagrinėjami Lietuvos Respublikos teisės aktų nustatyta tvarka.

 SKYRIUS


. Vykdomų Programų kokybė turi atitikti Neformaliojo suaugusiųjų švietimo ir tęstinio mokymosi įstatymo 10 straipsnio nuostatas.
. Programos vykdytojas užtikrina Programos vykdymo kokybę ir skirtų lėšų naudojimą pagal tikslinę paskirtį. Ne pagal paskirtį panaudotos lėšos privalo būti grąžinamos į Savivaldybės biudžetą. 
. Programų vykdymo veiklos kontrolę vykdo Švietimo ir sporto skyrius, finansinę priežiūrą ir kontrolę – Buhalterinės apskaitos skyrius.
. Nustačius, kad Programos vykdytojas netinkamai atsiskaitė už Programoms vykdyti panaudotas lėšas arba skirtos lėšos pripažintos netinkamomis Programai vykdyti, jos turi būti grąžinamos, o lėšos Programai finansuoti toliau Programos vykdytojui neskiriamos 1 metus nuo tokio pažeidimo nustatymo momento.
___________________


Neformaliojo suaugusiųjų švietimo ir 
tęstinio mokymosi programų, 
finansuojamų Telšių rajono savivaldybės 
biudžeto lėšomis, finansavimo, atrankos ir 
stebėsenos tvarkos aprašo
 priedas



PARAIŠKA NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI PROGRAMŲ ATRANKAI

20__ m. ________________  _____ d.

I.	INFORMACIJA APIE PROGRAMOS VYKDYTOJĄ
Juridinio asmens pavadinimas arba fizinio asmens vardas ir pavardė	
Juridinio asmens kodas arba fiziniam asmeniui išduotos individualios veiklos vykdymo pažymos Nr.	
Juridinio asmens teisinė forma	
Juridinio asmens buveinės adresas 	
Telefonas	
El. paštas	
Kontaktinio asmens vardas, pavardė, telefonas, el. paštas 	


II.	INFORMACIJA APIE PROGRAMOS PARTNERĮ (jeigu taikoma)
Juridinio asmens pavadinimas arba fizinio asmens vardas ir pavardė	
Juridinio asmens kodas arba fiziniam asmeniui išduotos individualios veiklos vykdymo pažymos Nr.	
Juridinio asmens teisinė forma	
Juridinio asmens buveinės adresas 	
Telefonas	
El. paštas	
Kontaktinio asmens vardas, pavardė, telefonas, el. paštas	
Partnerio reikalingumo pagrindimas	


III.	 PROGRAMOS APRAŠAS
Programos finansavimo prioritetai	Informacija, įrodanti atitikimą	finansavimo prioritetui
I prioritetas	Programa pagrįsta suaugusiųjų švietimo poreikių tyrimo rezultatais	
II prioritetas	Programoje numatytas mokymosi	kompetencijos ugdymas ir	įgyvendinimas	


1.	Bendrosios nuostatos
1.1.	 Programos pavadinimas	Nurodomas tikslus Neformaliojo švietimo programų registre (NŠPR) registruotas programos pavadinimas
1.2.	 Programos kodas	Nurodomas NŠPR registruotos programos kodas
1.3.	 Programos patvirtinimas	Nurodoma, kas ir kada programą patvirtino
1.4.	 Programos trukmė 	Nurodoma planuojama programos trukmė (akademinėmis valandomis, dienomis ir (ar) sesijomis (jei taikoma) 
1.5.	 Programos tikslinė (-ės)	dalyvių grupė (-ės)	Nurodomas minimalus išsilavinimas ir (arba) praktinės veiklos patirtis, kompetencija ir kitos charakteristikos, kurias turi tenkinti programos dalyvis
1.6. Programos dalyvių skaičius	Nurodomas planuojamas programos dalyvių skaičius
1.7. Data	Nurodoma preliminari data ar laikotarpis, kada programą numatoma įgyvendinti
2. Tikslas, uždaviniai ir kompetencijos
2.1. Programos tikslas	Nurodoma, ko bus siekiama
2.2. Programos uždaviniai	Formuluoti ne daugiau kaip 3 konkrečius uždavinius, nurodančius tikslo įgyvendinimo rezultatą. Uždavinys turi atsakyti į klausimą, ką reikia padaryti, kad tikslas būtų pasiektas
2.3. Programos tinkamumas	ir aktualumas programos tikslams pasiekti	Trumpai pagrindžiamas programos aktualumas, reikalingumas ir jos poveikis programos dalyviams 
2.4. Įgyjamos kompetencijos ir jų vertinimas	Nurodoma, kokios kompetencijos bus įgyjamos ir kaip jos bus vertinamos. Aprašoma, kokiais vertinimo būdais ir kaip dažnai bus vertinami programos dalyviai
2.5. Dalyvių įgytų kompetencijų patvirtinimas	Nurodoma, ar bus išduotas mokymosi pasiekimus patvirtinantis dokumentas, ir koks tai dokumentas
3. Programos turinys, metodai ir priemonės
Tema	Trumpas dėstomos temos aprašymas	Mokymo (mokymosi) metodai, priemonės, įranga	Planuojamos įgyti / patobulinti kompetencijos
			
			
4. Programos pritaikymas
4.1. Programos pritaikymas asmenims, turintiems specialiųjų poreikių	Nurodoma, kaip programa yra / bus pritaikyta, pateikiama su tuo susijusi informacija (specializuota įranga, priemonės ir pan.)
5. Laukiami rezultatai ir galimas programos tęstinumas	Apibūdinama programos siekiama nauda ir jos tęstinumo galimybės
6. Programos viešinimas	Nurodomi viešinimo šaltiniai


IV. PROGRAMOS FINANSAVIMAS
1.	Programai iš savivaldybės biudžeto prašomos skirti lėšos:
Lėšų paskirtis:	Reikalingų lėšų pagrindimas	Suma, Eur
Programą administruojančio personalo darbo užmokestis ir su darbo santykiais susiję darbdavio įsipareigojimai, apskaičiuoti Lietuvos Respublikos teisės aktų nustatyta tvarka, taip pat administruojančio personalo paslaugų įsigijimas (užsiimantys individualia veikla pagal pažymą ir kt.)	Nurodomas detalesnis prašomų lėšų pagrindimas	
Programą vykdančio personalo darbo užmokestis ir su darbo santykiais susiję darbdavio įsipareigojimai, apskaičiuoti Lietuvos Respublikos teisės aktų nustatyta tvarka, taip pat vykdančio personalo paslaugų įsigijimas (užsiimantys individualia veikla pagal pažymą ir kt.)	Nurodomas detalesnis prašomų lėšų pagrindimas	
Programai vykdyti būtinų ugdymo priemonių / prekių įsigijimas	Nurodomas detalesnis prašomų lėšų pagrindimas	
Kitos programos vykdymo ir organizavimo išlaidos, kurios atitinka Lietuvos Respublikos švietimo įstatyme nustatytas mokymo lėšas – tiesiogiai švietimo procesui organizuoti būtinas lėšas	Nurodomas detalesnis prašomų lėšų pagrindimas	
...		
Iš viso:	Nurodoma bendra lėšų suma, prašoma iš savivaldybės biudžeto
2. Kitų finansavimo šaltinių lėšos:
Lėšų paskirtis:	Finansavimo šaltinis 	Suma, Eur
Nurodoma, kam skiriamos lėšos iš kitų šaltinių	Nurodoma, kas skiria lėšas (įmonės, organizacijos pavadinimas ir pan.)	
...		
Iš viso:	Nurodoma bendra lėšų suma, gaunama iš kitų šaltinių

Tvirtinu, kad paraiškoje pateikta informacija yra tiksli ir teisinga. Gavęs finansavimą, įsipareigoju programos pristatyme nurodyti, kad programą remia Telšių rajono savivaldybė, informuoti Telšių rajono savivaldybės administraciją, kaip vykdoma programa, ir nustatytais terminais pateikti Biudžeto lėšų naudojimo sutartyje nurodytas formas ir veiklos ataskaitą.

Pasirašydamas patvirtinu, kad esu tinkamai informuotas, jog Telšių rajono savivaldybės administracija (toliau – Savivaldybės administracija), kaip duomenų valdytoja ir tvarkytoja (juridinio asmens kodas 180878299, buveinės adresas: Žemaitės g. 14, 87133 Telšiai, el. p. info@telsiai.lt, tel. (8 444) 52229) Lietuvos Respublikos ir Europos Sąjungos teisės aktuose, reglamentuojančiuose asmens duomenų apsaugą, nustatyta tvarka rinks ir tvarkys asmens duomenis. Asmens duomenys tvarkomi siekiant atrinkti programos vykdytoją ir užtikrinti dalinį finansavimą iš Telšių rajono savivaldybės biudžeto lėšų. Tvarkymo pagrindas – tvarkyti būtina, siekiant atlikti užduotį, vykdomą viešojo intereso labui arba vykdant duomenų valdytojui pavestas viešosios valdžios funkcijas. Asmens duomenys Savivaldybės administracijoje bus saugomi teisės aktų, reglamentuojančių duomenų saugojimo terminus, nustatyta tvarka ir gali būti teikiami tretiesiems asmenims, jeigu yra būtina Jūsų paraišką išnagrinėti, ir asmenims, kurie turi teisę šiuos duomenis gauti teisės aktų nustatyta tvarka. Duomenis pateikti privalote, kad būtų įvertinta Jūsų paraiška. Jūs turite teisę kreiptis su prašymu susipažinti su asmens duomenimis, juos ištaisyti, ištrinti, apriboti jų tvarkymą, juos perkelti, taip pat turite teisę nesutikti su duomenų tvarkymu, pateikti skundą Valstybinei duomenų apsaugos inspekcijai (L. Sapiegos g. 17, Vilnius) ir pasikonsultuoti su Savivaldybės administracijos duomenų apsaugos pareigūnu el. p. info.gyventojai@telsiai.lt. Duomenų subjektų teisės įgyvendinamos Asmens duomenų tvarkymo Telšių rajono savivaldybės administracijoje taisyklių, patvirtintų Savivaldybės administracijos direktoriaus 2019 m. lapkričio 15 d. įsakymu Nr. A1-1874 „Dėl Asmens duomenų tvarkymo Telšių rajono savivaldybės administracijoje taisyklių patvirtinimo“. Daugiau informacijos apie duomenų tvarkymą rasite www.telsiai.lt.
_____________________________________________________
(Programos vykdytojo ar jo įgalioto asmens parašas vardas, pavardė)
____________________________________________


Neformaliojo suaugusiųjų švietimo ir 
tęstinio mokymosi programų, finansuojamų 
Telšių rajono savivaldybės biudžeto 
lėšomis, finansavimo, atrankos ir stebėsenos 
tvarkos aprašo
 priedas



PARAIŠKOS TINKAMUMO VERTINIMAS 

Paraiškos registracijos data ir numeris	
Programos vykdytojas	
Programos pavadinimas, Neformaliojo švietimo programų registre (NŠPR) numeris	
Vertinimo kriterijai	Taip	Ne	Pastabos
1.	Programos vykdytojas pateikė 1 (vieną) paraišką ir nėra partneris kitose programose			
2.	Programos vykdytojas laiku pateikė pasirašytą nustatytos formos paraišką ir reikalingus dokumentus su lydraščiu viename pdf dokumente 			
3.	Pateikta bendradarbiavimo arba jungtinės veiklos (partnerystės) sutarties dėl konkursui teikiamos programos vykdymo kopija (jeigu taikoma)			
4. Programos trukmė ne trumpesnė kaip 24 akademinės valandos (akademinė valanda – 45 min.) 			
5. Minimalus besimokančiųjų skaičius grupėje ne mažesnis kaip 15 asmenų			
6. Programos turinys ir siekiami rezultatai atitinka vieną iš šių sąlygų:			
6.1. mokymosi visą gyvenimą paslaugų Telšių rajone plėtra			
6.2. darbo rinkai aktualių suaugusiųjų bendrųjų kompetencijų ugdymas			
6.3. asmenų mokymasis trečiojo amžiaus universitete			
6.4. andragogų kompetencijų tobulinimas			
6.5. profesinei veiklai reikalingų žinių ir gebėjimų įgijimas ar tobulinimas			
6.6. asmens bendrosios kultūros ugdymas			
7. Programos vykdytojas atitinka šiuos reikalavimus:			
7.1. atitinka Lietuvos Respublikos neformaliojo suaugusiųjų	švietimo ir tęstinio mokymosi įstatymo 2 straipsnio 4 dalyje	apibrėžtą neformaliojo suaugusiųjų švietimo ir tęstinio	mokymosi teikėjo sąvoką			
7.2. turi teisę vykdyti švietimo veiklą (yra registruotas Švietimo ir mokslo institucijų registre (registracijos kodas) arba turi Valstybinės mokesčių inspekcijos išduotą pažymą)  			
7.3. turi žmogiškųjų išteklių personalą, įgijusį ne mažesnę nei vienerių metų neformaliojo švietimo ir tęstinio mokymosi veiklos patirtį			
8. Programa yra registruota NŠPR			
9. Prašoma suma neviršija maksimalios skiriamų lėšų sumos programai įgyvendinti, t. y. 2000 Eur. Jei programai vykdyti reikalinga suma viršija maksimalią sumą, nurodyti kiti finansavimo šaltiniai			
10. Paraiškoje nurodytos programos finansavimo lėšos numatytos tiesiogiai švietimo procesui  organizuoti 			
11. Per praėjusius metus pareiškėjas, gavęs finansavimą programai vykdyti, tinkamai atsiskaitė už skirtas lėšas			
PARAIŠKOS TINKAMUMO VERTINIMO IŠVADA (pabraukti):	Paraiška parengta tinkamai / netinkamai	
	(vertintojo parašas, vardas, pavardė)	(data)

_________________

Neformaliojo suaugusiųjų švietimo ir tęstinio 
mokymosi programų, finansuojamų 
Telšių rajono savivaldybės biudžeto 
lėšomis, finansavimo, atrankos ir stebėsenos 
tvarkos aprašo
 priedas



PROGRAMŲ VERTINIMAS

Vertinimo kriterijai		Paraiškos registracijos data ir numeris	Programos vykdytojas	Programos pavadinimas	Paraiškos registracijos data ir numeris	Programos vykdytojas	Programos pavadinimas
	1 programa	... programa
1. Programos tinkamumas ir aktualumas programos tikslams pasiekti. Programa yra susijusi su Plano priemonėmis		
2. Programos rezultatyvumas, tikslų ir uždavinių formuluočių aiškumas, konkretumas, dermė su programos turiniu		
3. Programos efektyvumas, turinio išsamumas, temų pateikimo nuoseklumas, mokymo (mokymosi) metodų, būdų ir laiko tinkamumas ir dermė su kitomis programos sudedamosiomis dalimis		
4. Programos poveikio tikimybė ir planuojamų įgyti ar patobulinti kompetencijų loginis ryšys su programos tikslu, uždaviniais ir turiniu		
5. Programos naudingumas ir tęstinumo užtikrinimas		
6. Programos dalyvių pasiekimų vertinimo metodų bei mokymo (mokymosi) metodų tinkamumas programos dalyvio įgytai ar patobulintai kompetencijai įrodyti		
7. Programos turinio ir planuojamos įgyti ar patobulinti kompetencijos atitiktis numatomiems programos dalyviams		
8. Programos turinys dera su Apraše nurodytais prioritetais		
9. Lėšų planavimas atitinka Apraše numatytus reikalavimus, lėšos planuojamos racionaliai, atitinka vykdomos programos veiklas, išlaidos pagrįstos  		
10. Kiti programos finansavimo šaltiniai		
Įverčių suma pagal visus kriterijus (10–50)		
II. Galutinė eksperto išvada 	Finansuoti /   nefinansuoti	(Finansuoti /  nefinansuoti)


Įverčių paaiškinimas: 5 – puikiai, 4 – labai gerai, 3 – gerai, 2 – patenkinamai, 1 – nepatenkinamai.

Komisijos nario komentaras (programos privalumai ir / ar trūkumai, veiklos, išlaidos, kurių siūloma nefinansuoti)

Komisijos narys (vardas, pavardė, parašas)
(data)
____________________________

Neformaliojo suaugusiųjų švietimo ir tęstinio 
mokymosi programų, finansuojamų 
Telšių rajono savivaldybės biudžeto 
lėšomis, finansavimo, atrankos ir stebėsenos 
tvarkos aprašo
 priedas



PROGRAMOS VEIKLOS ATASKAITA
____________________________
(data)

1. Programos vykdytojas	(Juridinio asmens pavadinimas arba fizinio asmens vardas ir pavardė)	
2.	Programos pavadinimas	
3.	Dalyvių skaičius	
4.	Programos vykdymo trukmė	(nuo – iki)
5.	Skirtos lėšos	
6.	Panaudotos lėšos:	6.1. savivaldybės biudžeto;	6.2. kitų Programos  finansavimo šaltinių (išvardyti)	
7.	Programos rezultatai	1.	2.	...
8.	Nuorodos į Programos	viešinimo straipsnius (gali būti pridedamos viešinimo straipsnių kopijos)	


Priedai:
1. Dalyvių lankomumo apskaitos dokumentų patvirtintos kopijos (dalyvių sąrašas, nurodant vardą, pavardę, veiklų temos, akademinių valandų lankomumo apskaita).
2. Veiklos viešinimo straipsnių kopijos.

Programos vykdytojas (vardas, pavardė, parašas)
____________________


Neformaliojo suaugusiųjų švietimo 
ir tęstinio mokymosi programų, finansuojamų 
Telšių rajono savivaldybės biudžeto lėšomis, 
finansavimo ir atrankos tvarkos aprašo
 priedas



Programos stebėsenos data ir laikas
Programos vykdytojas
Programos pavadinimas
Užsiėmimo vykdymo vieta

INFORMACIJA APIE VEIKLĄ (žymėti X)
Veiklos grafikas / tvarkaraštis	Yra		Nėra		Pastabos	
Veiklos atitikimas pagal grafiką / tvarkaraštį	Atitinka		Neatitinka		Pastabos	
Ugdymo aplinka	Atitinka		Iš dalies		Neatitinka		Pastabos	
Ugdymo priemonės	Atitinka		Iš dalies		Neatitinka		Pastabos	
Dalyvių skaičius grupėje	Atitinka		Iš dalies		Neatitinka		Pastabos	
Lankomumas	Atitinka		Iš dalies		Neatitinka		Pastabos	
Tema	Atitinka		Iš dalies		Neatitinka		Pastabos	


DOKUMENTAI (Jei dokumentų trūksta, įrašomas skaičius, kiek jų yra ir kiek nėra)
Programos vykdytojo ir dalyvio sutartys	Yra		Nėra		Neatitinka		Pastabos 	
Lankomumo žurnalas	Yra		Nėra		Neatitinka		Pastabos 	
Anketinės apklausos	Yra		Nėra		Neatitinka		Pastabos	
Kiti dokumentai 	Yra		Nėra		Neatitinka		Pastabos	


IŠVADOS APIE STEBĖTĄ VEIKLĄ
Pastebėjimai				
Nurodymai Programos vykdytojui				


Programos vykdytojas: susipažinau ir sutinku 			
Susipažinau, nesutinku (nesutikimo argumentai) 
Programos vykdytojo vardas, pavardė, parašas
Stebėseną atliko (vardas, pavardė, parašas)
_________________________

